અધેવાડા (તા. ભાવનગર)
ભારત દેશના પશ્ચિમ ભાગમાં આવેલા ગુજરાતના સૌરાષ્ટ્ર વિસ્તારમાં આવેલા ભાવનગર જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા ભાવનગર તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર તેમ જ દૂધની ડેરી જેવી સવલતો પ્રાપ્ય થયેલી છે.

ભુગોળ 
આ ગામ માલેશ્રી નદી (અથવા માલેશ્વરી) ના ઉત્તર કાંઠે આવેલું છે અને ભાવનગરથી ૩ માઇલ દક્ષિણે આવેલું છે.

ઇતિહાસ 
અધેવાડા ગોહિલ રામદાસજી વડે તેમના પુત્ર સાદુલજીને આપવામાં આવ્યું હતું અને તેમનાં વંશજો હજુ પણ જીવિત છે.

જોવાલાયક સ્થળો 
જાજડિયા હનુમાન અને ગુરૂ-ચેલાની પાદુકા સોમનાથ જતાં રસ્તામાં આવેલા પાંચ ગૌણ પવિત્ર સ્થળોમાંના ગણાય છે. અધેવાડા, હાથબ નજીક નિ:કલંક અથવા નકલંગ મહાદેવ, નાના ગોપનાથ, મોટા ગોપનાથ અને પીપાવાવમાં આવેલું લક્ષ્મી-નારાયણ મંદિર આ પાંચ સ્થળોમાં ગણાય છે. આ પાંચ સ્થળો ભાવનગર જિલ્લામાં આવેલા છે પરંતુ અન્ય ઘણાં સ્થળો સોમનાથ થી જુનાગઢ જતાં અને અન્ય સ્થળોએ આવે છે. જાજડિયા મહાદેવનું નામ નિર્જન એવા જાજડી ગામ પરથી પડ્યું છે અને મંદિર પણ અવાવરું સ્થળે આવેલું છે. હવે મંદિરને ઝાંઝરિયા હનુમાન મંદિર પણ કહે છે.

સંદર્ભ 

 આ લેખ હવે પબ્લિક ડોમેઇનમાં રહેલા પુસ્તકમાંથી લખાણના અંશો ધરાવે છે: 

ભાવનગર તાલુકો
સૌરાષ્ટ્ર